คือมีเมนส์วันสุดท้ายวันที่ 14ธค63 แล้วมีอะไรกับแฟนประมาณ 10 โมง วันที่ 15-16 ธค63 ค่ะ จำไม่ค่อยได้ ตอนนั้นไม่ได้ใส่ถุงยาง มีการหลั่งนอก แล้วประมาณบ่าย 2 วันเดียวกัน จึงซื้อยาคุมฉุกเฉินกินค่ะ แต่หลังจากกินยาคุมฉุกเฉินก็ไม่มีเลือดออกนะคะ อันนี้ปกติมั้ยคะ แล้วเมื่อวานวันที่ 5มค.64 มีเลือดออกเล็กน้อยค่ะ ปกติเมนส์จะมาประมาณต้นเดือนค่ะ แบบนี้จะท้องไหมคะ
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ก็จะถือว่าอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น ก็ไม่จำเป็นต้องทานยาคุมฉุกเฉินไป แต่หากนับได้เกิน 7 วัน ก็จะเลยระยะปลอดภัยไปแล้ว แต่เมื่อได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะและหลังจากที่ทานยาคุมฉุกเฉินไปประมาณ 1 สัปดาห์ อาจมีหรือไม่มีเลือดออกก็ได้ ซึ่งการที่ไม่มีเลือดออก ก็ไม่ได้หมายความว่าจะต้องมีการตั้งครรภ์เกิดขึ้นส่วนเลือดที่ออกในวันที่ 5 ม.ค.ไม่น่าใช่เลือดที่ออกจากผลของยาคุมฉุกเฉิน เพราะนานกว่า 20 วันแล้วนับจากที่ได้ทานย่าไป ดังนั้น เลือดที่ออก ก็น่าจะเป็นประจำเดือนได้ค่ะ เพราะก็อยู่ในช่วงวันที่ที่ประจำเดือนควรจะมาพอดี และหากมีเลือดออกนาน 2-7 วัน ก็จะถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ